Publication: Magyar Közlöny
Issue: MK-2008-65 (Year: 2008, Number: 65)
Era: 2004-2010
Section: k) központosított közbeszerzés: a Kbt. 17. §-a alapján a központi költségvetési szervek központosított közbeszerzéseinek részletes szabályairól szóló 168/2004. (V. 25.) Korm. rendeletben (a továbbiakban: R.) felsorolt, a Kormány határozataiban meghatározott állami normatívának megfelelõ kiemelt termékek megrendelése, az R. szerint lefolytatandó beszerzési eljárás keretében;
Paragraph Index: 735

(6) A Bizottság a közbeszerzési feladatok ellátásához további külsõ szakértõket, szakértõ cégeket is igénybe vehet, ha ezt a közbeszerzés értéke, a feladatok speciális jellege indokolja. Az ilyen célú megbízási szerzõdések megkötését, illetve a szakértõ(k) kiválasztására irányuló pályázati eljárást a gazdasági, informatikai és humánpolitikai szakállamtitkár engedélyezi. A szakértõ az adott eljárásban tanácskozási joggal rendelkezik. A közösségi értékhatárt elérõ vagy meghaladó értékû közbeszerzés, továbbá versenypárbeszéd alkalmazása esetén a nemzeti értékhatárt elérõ vagy meghaladó értékû közbeszerzés esetében a közbeszerzési eljárásba hivatalos közbeszerzési tanácsadót kell bevonni. A hivatalos közbeszerzési tanácsadói tevékenységet a GKM állományában álló köztisztviselõ is elláthatja. Hivatalos közbeszerzési tanácsadók a vonatkozó kormányrendelet alapján meghatározott személyek lehetnek. A Közbeszerzések Tanácsa a hivatalos közbeszerzési tanácsadókról listát vezet. A kiválasztást követõen a külsõ szakértõket és a közbeszerzési tanácsadókat az érintett szakmai fõosztály alkalmazza. A Közbeszerzési fõosztály felelõs azért, hogy a szakértõ az összeférhetetlenségi nyilatkozatot megtegye.

Source: https://magyarkozlony.hu/hivatalos-lapok/d3bd815c076f7c14acacfb128442cf73af162cbc/dokumentumok/4b3b3cdf4aab0b71c40b3e12e5b2a9dcfb000341/letoltes